nahid-hub/BLUGE-bengali-wikipedia-section-title-prediction huggingface dataset:
কে. এস. নবীকে ১৯৬১ সালে লন্ডনের লিংকন ইন বারে থেকে ডেকে আনা হয়েছিল। তিনি ঢাকা সেন্ট্রাল ল' কলেজের অনুষদ হিসাবে দায়িত্ব পালন করেছিলেন। ১৯৬৫ সালের ৮ ফেব্রুয়ারি সুপ্রিম কোর্ট আইনজীবী সমিতির সদস্যপদ গ্রহণ করেন। ১৯৮৬ সালে তিনি বাংলাদেশ সুপ্রিম কোর্টে যোগ দেন।

১৯৯৬ সালে সপ্তম জাতীয় সংসদ নির্বাচনে তিনি মুন্সীগঞ্জ -১ আসনে বাংলাদেশ আওয়ামী লীগের প্রার্থী ছিলেন এবং একিউএম বদরুদ্দোজা চৌধুরীর কাছে হেরেছিলেন। ১৯৯৬-১৯৯৮ সালে তিনি বাংলাদেশ বার কাউন্সিলের সভাপতির দায়িত্ব পালন করেন। 

১৯৯৯ সালে তিনি চলচ্চিত্র অভিনেতা সোহেল চৌধুরী হত্যার সাথে জড়িত, বিদেশে সরকারী গোপনতথ্য এবং দলিল সরবরাহ ও নারী পাচারের অভিযোগে বাংলাদেশী ব্যবসায়ী আজিজ মোহাম্মদ ভাই পুলিশ স্পেশাল ব্রাঞ্চ কর্তৃক গ্রেপ্তারের পরে তার আইনজীবী হিসাবে দায়িত্ব পালন করেছিলেন।

সঠিক অনুচ্ছেদ শিরোনাম কোনটি?
titleA. জন্ম ও প্রাথমিক জীবন
titleB. মৃত্যু
titleC. ব্যক্তিগত জীবন
titleD. পেশা
উত্তর: titleD
মাত্র ৩০ বছর বয়েসে বার্ন বিশ্ববিদ্যালয়ে একজন সাধারন অধ্যাপক হিসেবে ডাক পাওয়াটাই ছিলো পেশাজীবনে থিওডোর কোচারের প্রথম বড় পদক্ষেপ। তিনি ৪৫ বছর এই বিশ্ববিদ্যালয়ে অধ্যাপনা করেন। এর মধ্যে তিনি সুপ্রসিদ্ধ বার্নের ইন্সেলস্পিতালের পুনঃনির্মান তত্বাবধান করেন, ২৪৯ টি জ্ঞানগর্ভ এবং পাণ্ডিত্যপূর্ণ প্রবন্ধ প্রকাশ করেন, বহু চিকিৎসকগণকে প্রশিক্ষন প্রদান করেন এবং হাজারো রোগীকে চিকিৎসা দান করেন। তিনি ফলিত শল্যচিকিৎসা, স্নায়ুতন্ত্রের শল্যচিকিৎসা বিশেষ করে অন্তক্ষরা গ্রন্থি ও থাইরয়েড গ্রন্থির শল্যচিকিৎসার ক্ষেত্রে বহু অবদান রেখেছেন। তার এই অসামান্য অবদানের স্বীকৃতি স্বরূপ আরো অনেক সন্মান ও স্বীকৃতির পাশাপাশি তাকে ১৯০৯ সালে দেহতত্ত্ব এবং চিকিৎসা শাস্ত্রে নোবেল পদকে ভূষিত করা হয়। অ্যাশারের মতে, থিওডোর কোচারের সময় শল্যচিকিৎসাক্ষেত্রের ব্যাপক উন্নতি সাধিত হয় এবং পরবর্তিতে শল্যচিকিৎসার একটি নতুন যুগের সৃষ্টি হয় যার ভিত রচনা করেছিলেন স্যার থিওডোর কোচার- যদি একজন ইতিহাসবেত্তা বিংশ শতাব্দীর শুরুতে শল্যচিকিৎসার সরূপ কেমন ছিলো তা বর্ণনা করতে চান তার জন্যে শুধুমাত্র কোচারের "টেক্সট-বুক অফ অপারেটিভ সার্জারি" বইটির ঊধৃতি দেয়াই যথেষ্ট।

বোনজোর (১৯৮১) এর মতে, শল্যচিকিৎসক হিসেবে তিনটি বিষয় কোচার এর জীবনের সবচেয়েবেশি গুরুত্বপূর্ণ অবদান রেখেছিল। প্রথম বিষয়টি ছিলো সম্পূর্ণ জীবাণুরোধী পদ্ধতিতে ক্ষত পরিচর্যার পূন:পূন: উন্নয়ন সাধন যেটা সংক্রমণকে প্রতিরোধ করেছিলো এবং রোগী মৃত্যুরোধ করেছিলো। এরিক হিন্জশের মতে দ্বিতীয় বিষয়টি ছিলো, তার রোগীদের অবেদন অবস্থার গভীর তদারকি করা যেখানে তিনি বিশেষ মুখোশ ব্যবহার করেন এবং পরবর্তিতে তিনি থাইরয়েড গ্রন্থির শল্যচিকিৎসায় স্থানিক অবেদনের (লোকাল এনেস্থিসিয়া) ব্যবহার করেন যা কিনা রোগীদের পুরোশরীর অবেদন ( জেনারেল এনেস্থিসিয়া ) করার বিপদ কমিয়ে দিয়েছিলো বা পুরোপুরি দূর করেছিলো। তৃতীয় বিষয় হিসেবে হিন্জশে উদ্ধৃত করেন, শল্যচিকিৎসার ক্ষেত্রে খুবই কম রক্তপাত যা কোচার অর্জন করেছিলেন। এমনকি খবই অল্প পরিমান রক্তপাতের উৎসকেও কোচার ভীষণ দক্ষতার সাথে নিয়ন্ত্রণ এবং বন্ধ করতেন, কেননা শুরুর দিকে তার ধারনা ছিলো পচণশীল রক্ত রোগীর শরীরে সংক্রমণ তৈরীর ঝুঁকি তৈরী করে।

সঠিক অনুচ্ছেদ শিরোনাম কোনটি?
titleA. ব্যক্তিগত এবং প্রারম্ভিক জীবন
titleB. প্রারম্ভিক পেশাজীবন
titleC. পেশাজীবন
titleD. কর্ম
উত্তর: titleC
বয়সের ভারে ন্যুহ সাউদার্টন পরবর্তী মৌসুমে ১০০ প্রথম-শ্রেণীর উইকেটের মাইলফলকে পৌঁছতে ব্যর্থ হন যা ১৮৬৬ সালের পর প্রথম ছিল। অত্যন্ত ভেজা আবহাওয়া সারেতে বিরাজ করলেও তার বোলিং গড় উত্তরোত্তর বৃদ্ধি পেতে থাকে। তরুণ এডওয়ার্ড বারাট দলের প্রধান বোলার হন। ১৮৭৯ সালে সাউদার্টনের গড় উন্নতি লাভ করে ১৭ থেকে ১২-এ পৌঁছে। কিন্তু, ১৮৮০ সালে বায়ান্নো বয়সে এসে খেলা চালিয়ে যাবার মতো মনোবৃত্তি তার মাঝে ছিল না।

ক্রিকেট থেকে অবসর নেয়ার মাত্র দশ মাস পর স্বল্পকালীন ফুসফুসের প্রদাহজনিত কারণে সাউদার্টন প্রথম টেস্ট ক্রিকেটার হিসেবে মৃত্যুবরণ করেন। ১৬ জুন, ১৮৮৯ তারিখে ৫২ বছর বয়সে সারের মিচ্যামে তার দেহাবসান ঘটে। তবে, খেলাগুলো আনুষ্ঠানিকভাবে টেস্ট খেলার মর্যাদা পায় আরও কিছুকাল পর। কিন্তু, সাউদার্টন তার গড়া কোন রেকর্ডই কখনো জানতে পারেননি।

সঠিক অনুচ্ছেদ শিরোনাম কোনটি?
titleA. বিতর্ক
titleB. খেলোয়াড়ী জীবন
titleC. প্রারম্ভিক জীবন
titleD. অবসর
উত্তর: titleD
১৯৬২ সালে জন সি. স্ট্রিট একটি বিকল্প শ্রেণীবিভাগ প্রস্তাব করেন যেখানে, তুর্কিক-মঙ্গোলিক-তুনগুসিক এক শ্রেণীতে এবং কোরিয়ান-জাপানীজ-আইনু অন্যশ্রেণীতে তার মনোনীত “উত্তর এশিয়াটিক” গোষ্ঠীর সাথে যুক্ত হবে। আইনু ভাষা যদি ১৯৮২ সালে জেমস প্যাট্রি দ্বারা গৃহীত হয় তবেই এর সংযোগ ঘটবে। 

তুর্কিক-মঙ্গোলিক-তুনগুসিক এবং কোরিয়ান-জাপানীজ-আইনুর শ্রেণীবিভাগ ২০০০-২০০২ সালে জোসেফ গ্রিনবার্গও যথাযথ বলে  স্বীকার করেন। তবে তিনি এগুলোকে একটি বৃহৎ গোষ্ঠীর স্বাধীন সদস্য গণ্য করেন, যার নাম দিয়েছেন ইউরাসিয়াটিক। 

আইনুর সংযুক্তিটি আলতায়ীয়দের দ্বারা ব্যাপকভাবে গৃহীত হয় নি। কার্যত, আইনু এবং অন্যান্য ভাষা গোষ্ঠীর মধ্যে কোনো সন্তোষজনক বংশীয় সম্পর্ক প্রতিপাদন হয় নি এবং এটিকে সাধারণত বিচ্ছিন্ন ভাষা হিসেবে গণ্য করা হয়। এটিকে মাঝে মাঝে পালিওসাইবেরিয়ান ভাষার সাথে শ্রেণীকরণ করা হয় কিন্তু এটি কেবলমাত্র কতিপয় সম্পর্কহীন ভাষা গোষ্ঠীর ভৌগোলিক সার্বজনীন পরিভাষা যা তুর্কিক এবং তুনগুসিক ভাষার অগ্রগতির পূর্বে সাইবেরিয়াতে বর্তমান ছিল। 

সঠিক অনুচ্ছেদ শিরোনাম কোনটি?
titleA. শব্দতাত্ত্বিক এবং ব্যাকরণগত বৈশিষ্ট্য
titleB. ইউরালো-আলতায়ীয় অনুকল্প
titleC. আলতায়ীয় শ্রেণিবিন্যাসের জন্য
titleD. আইনু ভাষা
উত্তর: titleD
সিডার হল গাঁজনকৃত জুস থেকে তৈরি সাধারণভাবে এবং ঐতিহ্যবাহীভাবে আপেলের রস, তবে পীচ, নাশপাতি ('পেরি' সিডার) বা অন্যান্য ফলের রসও তৈরি হয় গাঁজনকৃত সিডার যেকোন ধরনের আপেল থেকে তৈরি করা যেতে পারে তবে সিডার ব্যবহারের জন্য একমাত্র জন্মে কিছু নির্দিষ্ট জাত সিডার আপেল হিসাবে পরিচিত যুক্তরাজ্যে সিডারের সর্বোচ্চ মাথাপিছু ব্যবহার রয়েছে, পাশাপাশি বিশ্বের বৃহত্তম সিডার উৎপাদনকারী সংস্থাগুলি রয়েছে, ২০০৬ সালের হিসাবে, আমেরিকা যুক্তরাষ্ট্র প্রতি বছর ৬০০ মিলিয়ন লিটার সিডার উৎপাদন করে (১৩০ মিলিয়ন ইম্পেরিয়াল গ্যালন)।

সঠিক অনুচ্ছেদ শিরোনাম কোনটি?
titleA. পান করার জায়গা
titleB. সিডার
titleC. মিশ্রণ
titleD. বিয়ার
উত্তর: titleB
শংকর গোবিন্দ চৌধুরী ১৯২৬ সালের ৪ মার্চ তারিখে নাটোরে জন্মগ্রহণ করেন। তার পিতার নাম জ্ঞানদা গোবিন্দ চৌধুরী; তিনি নাটোরের রাণী ভবানীর জমিদার ছিলেন। ১৯৫৪ সালে তিনি অনিমা চৌধুরীর সঙ্গে বিবাহবন্ধনে আবদ্ধ হন। ১৯৪৫ সালে বগুড়ার আদমদীঘি হাইস্কুল থেকে ম্যাট্রিকুলেশন পাস করে উচ্চশিক্ষার্থে কলকাতার বিদ্যাসাগর কলেজে ভর্তি হন। ১৯৪৭ সালে বিএসসিতে অধ্যয়নকালে ভারত বিভক্তির সময় তার শিক্ষাজীবনের পরিসমাপ্তি ঘটে। ।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. জন্ম ও পারিবারিক জীবন
titleC. সন্মাননা ও পুরস্কার
titleD. মৃত্যু
উত্তর: titleB
১৯৮২-৮৩ মৌসুমে পাকিস্তান সফরে অস্ট্রেলিয়ার সদস্যরূপে যান ও মাঝারিসারির ব্যাটসম্যানরূপে গ্রেগ চ্যাপেলের স্থলাভিষিক্ত হন। ঐ সফরে কিম হিউজ, অ্যালান বর্ডার, ব্রুস লেয়ার্ড, জন ডাইসন ও গ্রেইম উডের ন্যায় শীর্ষসারির ব্যাটসম্যান ছিলেন। তন্মধ্যে রিচি ও ওয়েন ফিলিপসই তুলনামূলকভাবে কনিষ্ঠ ছিলেন। হিউজের ভাষ্য মতে, তারা টেস্টের জন্য নিজেদেরকে উজাড় করে দিবেন।

পাকিস্তান ক্রিকেট বোর্ড একাদশের বিপক্ষে ৫৯ রান তুললে তার টেস্ট অভিষেকের সুযোগ ঘটে। তিনি ৪ ও ১৭ রান তুলেন। খেলা চলাকালে আম্পায়ার বরাবর একটি পাথর নিক্ষেপ করা হয় যা পরবর্তীতে জানা যায় যে, দর্শকদের কাছ থেকে তাকে লক্ষ্য করে এ নিক্ষেপের ঘটনা ঘটেছিল। ফয়সালাবাদের ইকবাল স্টেডিয়ামে নিজস্ব দ্বিতীয় টেস্টে পিটার স্লিপের পরিবর্তে খেলেন। ঐ টেস্টে তিনি তার প্রথম সেঞ্চুরি অপরাজিত ১০৬ রান তুলেন। তাস্বত্ত্বেও তার দলের পরাজয় রুখা যায়নি। তৃতীয় টেস্টে ২৬ ও ১৮ রান তুলে ব্যর্থতার কথা জানান দেন। তৃতীয় ওডিআই চলাকালে থার্ডম্যান অঞ্চলে ফিল্ডিংরত অবস্থায় ধাওয়ার কবলে পড়েন যাতে খেলা পরিত্যক্ত ঘোষিত হয়।

১৯৮২-৮৩ ও ১৯৮৩-৮৪ মৌসুমে অস্ট্রেলিয়া দলে যুক্ত হতে ব্যর্থ হন। কিন্তু, ১৯৮৪ সালে ওয়েস্ট ইন্ডিজ ও ভারত সফরে তাকে নেয়া হয়। ১৯৮৪-৮৫ মৌসুমের গ্রীষ্মেও অস্ট্রেলিয়া দলে ছিলেন।

১৯৮৫ থেকে ১৯৮৭ সাল পর্যন্ত মাঝারিসারির ব্যাটসম্যানরূপে দলে খেলেন। তন্মধ্যে, ১৯৮৫ সালে ইংল্যান্ড সফরে অ্যাশেজ সিরিজও অন্তর্ভূক্ত ছিল। এ সময়েই নটিংহামের বিপক্ষে নিজস্ব সর্বোচ্চ ১৪৬ রান তুলেন। ১৯৮৬ সালে নিউজিল্যান্ড ও ভারত সফরের পর ১৯৮৬-৮৭ মৌসুমে ইংল্যান্ড সফরে যান।

১৯৮৬ সালের বিখ্যাত টাই টেস্টে অংশ নেন। মাদ্রাজে ভারতের বিপক্ষে অ্যালান বর্ডারের নেতৃত্বাধীন দলে ব্যাটসম্যান ডিন জোন্স ক্রিজে বমি করে প্যাভিলিয়নে ফিরে গেলে বর্ডার তাকে ‘অনঢ় কুইন্সল্যান্ডার’ (রিচি) হিসেবে আখ্যায়িত করে মাঠে পাঠান। পরবর্তীতে জোন্স মাঠে ফিরে দ্বি-শতক হাঁকিয়েছিলেন।

সঠিক অনুচ্ছেদ শিরোনাম কোনটি?
titleA. অবসর
titleB. কুইন্সল্যান্ডের অধিনায়কত্ব
titleC. প্রারম্ভিক জীবন
titleD. টেস্টে অংশগ্রহণ
উত্তর: titleD
এধরনের বিমানগুলো কোন না কোন উপায়ে বায়ু বা গ্যাসকে নিচের দিকে সজোরে চালিত করে,যার ফলে নিউটনের গতির তৃতীয় সুত্র অনুযায়ী একটি ঊর্ধ্বমুখী প্রতিক্রিয়া বলের সৃষ্টি হয়।এ বল বিমানকে বাতাসে ভেসে থাকতে সাহায্য।
সাধারণত বায়ুগতিময় বিমানসমূহ দু'ভাবে উত্তোলন ঘটায়- বায়ুগতিময় উত্তোলন ও ইঞ্জিনের শক্তিচালিত উত্তোলন।

সঠিক অনুচ্ছেদ শিরোনাম কোনটি?
titleA. পরীক্ষামূলক
titleB. বায়ু অপেক্ষা হালকা-বায়ুস্থির বিমান
titleC. বায়ু অপেক্ষা ভারী- বায়ুগতিময় বিমান
titleD. জেট বিমান
উত্তর: titleC
কেন ব্যাঙ আমেরিকার স্থানীয় এবং এর পরিসর দক্ষিণ টেক্সাসের রিও গ্র্যান্ড উপত্যকা থেকে শুরু হয়ে মধ্য আমাজন এবং দক্ষিণ-পূর্ব পেরু এবং ভেনেজুয়েলার নিকটবর্তী কয়েকটি মহাদেশীয় দ্বীপ (যেমন ত্রিনিদাদ ও টোবাগো) পর্যন্ত বিস্তৃত। এ অঞ্চলটি গ্রীষ্মমণ্ডলীয় এবং আধাশুষ্ক উভয় পরিবেশ ঘিরে অবস্থান করছে। পূর্বে যে অঞ্চলগুলোতে কেন ব্যাঙের সন্ধান পাওয়া গিয়েছিল তার তুলনায় বর্তমানে এর আবাসগুলোতে কেন ব্যাঙের ঘনত্ব অনেক কম। দক্ষিণ আমেরিকার উপকূলে প্রতি ১০০ মিটার(১০৯ ইয়ার্ড) দূরত্ব জুড়ে প্রায় ২০ টির মত প্রাপ্তবয়স্ক কেন ব্যাঙ পাওয়া গিয়েছিল যা অস্ট্রেলীয়ায় প্রাপ্ত ব্যাঙের ঘনত্বের প্রায় ১ থেকে ২%।

সঠিক অনুচ্ছেদ শিরোনাম কোনটি?
titleA. ফিলিপাইন
titleB. ক্যারিবীয় দ্বীপপুঞ্জ
titleC. ব্যাপ্তি
titleD. মার্কিন যুক্তরাষ্ট্র
উত্তর: titleC
কোচার থাইরয়েডগ্রন্থি ছাড়াও বেশকিছু বিষয়ে কর্ম প্রকাশ করেন , যারমধ্যে রয়েছে রক্ততঞ্চণ,জীবাণুমুক্ত পদ্ধতিতে চিকিতসা, শল্যচিকিতসা সংক্রান্ত সংক্রামক রোগ, বন্দুকের গুলির দ্বারা সৃষ্ট ক্ষতের উপর,তীব্র আকস্মিক হাড়ের প্রদাহ, প্যাচলেগে রক্তস্ংবহনে বাধাসৃষ্টি হওয়া অন্ত্রবৃদ্ধি বা হার্নিয়া ( স্ট্র্যাংগুলেটেড হার্নিয়া) রোগের ব্যাপারে তত্ত সৃষ্টি এবং উদরের শল্যচিকিতসা। তিনি নোবেল পুরস্কার হতে যে অর্থ পেয়েছিলেন তা তাকে বার্নে কোচার ইন্সটিউট প্রতিষ্ঠা করতে সহায়তা করে। বেশ কিছু চিকিতসা সরঞ্জাম ( যেমন কোচারের খুলির পরিমাপক যন্ত্র বা কোচার ক্রেনিয়মিটার) শল্যচিকিতসার কৌশল (উদাহরণ সরূপ কোচারের কৌশল এবং কোচারের ছেদন কৌশল) তার নামানুসারে নামকরণ করা হয়েছে, যেমনটি করা হয়েছে কোচার-ডেব্রে-সেমেলেইন সিনড্রোম বা লক্ষণের নামকরণের ক্ষেত্রেও। কোচার ম্যান্যুভার বা কোচারের কৌশল এখনো অস্থিচিকিতসার ক্ষেত্রে সর্বোচ্চমান সম্পন্ন কৌশল হিসেবে অনুসরণ করা হচ্ছে। কোচারকে ১৮৮২ সনে কোচারের ধারকবন্ধনী বা কোচারস ক্ল্যাম্প আবিষ্কারের জন্যেও কৃতিত্ত দেয়া হয় যা তিনি অপারেশন চলাকালীন সময়ে রক্তপাত প্রতিহত করার জন্যে ব্যবহার করতেন। তার প্রধানকর্মের মধ্যে অন্যতম শিরুগেশে অপারেশনাল ছয় সংস্করণে প্রকাশিত হয় এবং অনেক ভাষায় অনুদিত হয়েছে।

জীবদ্দশায় কোচার ২৪৯ টি নিবন্ধ এবং বই প্রকাশ করেন এবং ১৩০ এরও অধিক ডক্টরেট প্রার্থীকে তত্ত্বাবধান করেন। তিনি ১৮৭৮ এবং ১৯০৩ সনে বিশ্ববিদ্যালয়ের অধিশিক্ষক বা অধ্যাক্ষের দায়িত্ব পালন করেন। তিনি বার্নিজ এবং সুইস চিকিতসক স্ংঘের প্রেসিডেন্ট হিসেবে দায়িত্ব পালন করেন এবং ১৯১৩ সনে সহপ্রতিষ্ঠাতা হিসেবে সুইস শল্যচিকিতসা সমাজ প্রতিষ্ঠা করেন এবং প্রথম প্রেসিডেন্ট মনোনীত হন।

১৯০৪ অথবা ১৯০৫ সনে তিনি একটি ব্যক্তিমালিকানাধীন চিকিতসালয় স্থাপণ করেন যার নাম ছিলো 'উমেনহফ' যাতে ২৫ জন রোগীর জন্যে স্থান ছিলো। এখানে কোচার বিত্তশালী রোগীদেরকে চিকিতসা প্রদান করতেন, যাদের মধ্যে অনেকেই ছিলো আন্তর্যাতিক। তিনি বিল্পবী রাশিয়ান নেতা লেনিনের স্ত্রী নাদিয়েজদা কনস্টান্টিনোভা ক্রুপস্কায়ার চিকিৎসা করেছিলেন এবং ১৯১৩ সনে বার্নে তার অপারেশন করেন।

সঠিক অনুচ্ছেদ শিরোনাম কোনটি?
titleA. জীবাণুমুক্ত শল্যচিকিৎসা বা সার্জারি
titleB. তার সম্মানে নামকরণ
titleC. পেশাজীবন
titleD. বিজ্ঞানে আরো অবদান
উত্তর: titleD
২০০৬ সলোর মধ্যভাগে ন্যাটো এর নেতৃত্বাধীন ইন্টারন্যাশনাল সিকিউরিটি অ্যাসিসট্যান্স ফোর্স তাদের জনবল বৃদ্ধি করে এবং এই সময়ে মুসা কালা সহ বাকি হেলমান্দ ব্রিটিশ বাহিনীর নিয়ন্ত্রণে দেয়া হয়। ২০০৬ এর গ্রীষ্মকাল, মুসা কালা ছিল ব্রিটিশ সৈন্যদল পাথফাইন্ডার প্লাটুন ও তালিবান বিদ্রোহীসেনা এর মধ্যে এর প্রচন্ড যুদ্ধের যুদ্ধমঞ্চ। ব্রিটিশ সেনাদল স্থানীয় প্রশাসন কার্যালয়ে তাদের দুর্গ গড়ে তুলে এবং মর্হুমুহু আক্রমন ছিল নিয়মিত ঘটনা। ব্রিটিশ বাহিনীকে পরবর্তীতে সাহায্যের জন্যে ডেনিশ পদাতিক বাহিনী  সাহায্যে এগিয়ে আসে, উন্নত সামরিক সজ্জা (রকেট এবং মর্টার) ও প্রশিক্ষিত সৈন্যদলে বিপক্ষে তালিবান বিদ্রোহীরা এক মাসের বেশি প্রতিরোধ গড়তে সক্ষম হয় না।অতঃপর ডেনিস পদাতিক বাহিনী পুনরায় ঘাঁটির দায়িত্ব ব্রিটিশ সেনাদলের হাতে তুলে দেয়। 
সঠিক অনুচ্ছেদ শিরোনাম কোনটি?
titleA. উত্তপ্ত মুসা কালা ও ব্রিটিশ নিয়ন্ত্রণ
titleB. আফগান সেনা কতৃক সফল অভিযান
titleC. তালিবান বিদ্রোহীদের সংহিসতা ও ন্যাটো কতৃক কঠোর পদক্ষেপ
titleD. অবস্থান ও আয়তন
উত্তর: titleA
১৯৮৮ সাল অবধি রুশ, আর্মেনীয় এবং ইহুদি জনগোষ্ঠী বাকুর অনেক বড় অংশ ছিল যা সাংস্কৃতিক বৈচিত্র্যে অবদান রেখেছিল এবং বাকুর ইতিহাসে বিভিন্ন উপায়ে (সংগীত, সাহিত্য, স্থাপত্য এবং প্রগতিশীল দৃষ্টিভঙ্গি) যুক্ত করেছিল। কারাবাখ যুদ্ধের সূচনা এবং ১৯৯০ সালের জানুয়ারিতে আর্মেনিয়ানদের বিরুদ্ধে পোগ্রোম শুরু হওয়ার সাথে সাথে, শহরের বিশাল আর্মেনিয়ান জনগণকে বহিষ্কার করা হয়েছিল। কমিউনিজম আগ্রাসনের অধীনে সোভিয়েতরা বাকু ও কুবার বেশিরভাগ ইহুদি সম্পত্তি দখল করেছিল। সোভিয়েত ইউনিয়নের পতনের পরে আজারবাইজানীয় রাষ্ট্রপতি হায়দার আলিয়েভ বেশ কয়েকটি সিনাগগ এবং সোভিয়েতদের দ্বারা জাতীয়করণ করা একটি ইহুদি কলেজ ইহুদি সম্প্রদায়কে ফিরিয়ে দিয়েছিলেন। তিনি এই ভবনগুলি পুনরুদ্ধার করতে উত্সাহিত করেছিলেন এবং আজারবাইজানের ইহুদিদের নিকট এটি বেশ পছন্দ করেছে। ১৮৯৬ সালে নির্মিত গিলাহ সিনাগগ এবং বৃহৎ ক্রুয়েই সিনাগগ সহ মূল ১১টি সিনাগগের নতুনভাবে সংস্কার শুরু হয়েছে।

বাকুর মহানগরে বহু সম্প্রদায়ের মানুষ বসবাস করে। বৃহত্তম ধর্মীয় সম্প্রদায় হল মুসলমান। মুসলমানদের বেশিরভাগই শিয়া মুসলিম, এবং আজারবাইজান প্রজাতন্ত্র ইরানের পরে বিশ্বে দ্বিতীয় সর্বোচ্চ শিয়া জনসংখ্যার দেশ। শহরের উল্লেখযোগ্য মসজিদগুলির মধ্যে রয়েছে জুমা মসজিদ, বিবি-হায়াবত মসজিদ, মুহাম্মদ মসজিদ এবং তাজা পীর মসজিদ।

দেশের বিভিন্ন জাতিগোষ্ঠীর মধ্যে আরো কিছু ধর্মবিশ্বাস প্রচলিত রয়েছে। সংবিধানের ৪৮ অনুচ্ছেদে আজারবাইজান একটি ধর্মনিরপেক্ষ রাষ্ট্র এবং ধর্মীয় স্বাধীনতা নিশ্চিত করে। ধর্মীয় সংখ্যালঘুদের মধ্যে রয়েছে রুশ অর্থোডক্স খ্রিস্টান, ক্যাথলিক লেভানটাইনস, জর্জিয়ান অর্থোডক্স খ্রিস্টান, লুথারানস, আশকানাজি ইহুদি এবং সুফি মুসলমানরা।

জোরোস্ট্রু্বাদ যদিও বর্তমান সময়ের মধ্যে এই শহরের পাশাপাশি দেশের অন্যান্য অঞ্চলেও বিলুপ্ত হয়েছে, তারপরে আজারবাইজান এবং জোরোস্ট্রিয়ান নববর্ষ (নওরোজ) শহরে এবং অন্যান্য অঞ্চলে প্রধান ছুটির দিন ও উৎসব হিসাবে এখনও পালিত হয়।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. শিক্ষা
titleC. ইতিহাস
titleD. ভূগোল
উত্তর: titleA
উৎপত্তিটি সম্পর্কে লৌক কথায় মূলতঃ বলা হয় শিব গঙ্গাকে গুজরাটে নিয়ে আসেন এবং এর ফলে সবরমতি আসেন।

গুজরাটের বাণিজ্যিক ও রাজনৈতিক রাজধানী আহমেদাবাদ এবং গান্ধীনগর সবরমতি নদীর তীরে অবস্থিত হয়। কিংবদন্তিটি হল গুজরাটের সুলতান আহমেদ শাহ, যে সবরমতি নদীর তীরে বিশ্রামে ছিল, তখন ১৪১১ সালে আহমেদাবাদ প্রতিষ্ঠা করার জন্য একটি কুকুরের পেছনে একটি খরগোশের সাহসিকতার দ্বারা অনুপ্রাণিত হয়েছিলেন। নদীর তীরে সবরমতি এলাকার মৃত্তিকা হল সমৃদ্ধ।

ভারত স্বাধীনতা সংগ্রামের সময়, মহাত্মা গান্ধী এই নদীর তীরে বাসা করতেন। 

সেন্ট্রাল পলিউশন কন্ট্রোল বোর্ড (সিপিবি) পদের অধীনে ন্যাশনাল ওয়াটার কোয়ালিটি প্রোগ্রামকে ভারতের সর্ববৃহৎ দূষিত নদীগুলির একটি হিসাবে সবরমতি নদী চিহ্নিত হয়েছে।
সঠিক অনুচ্ছেদ শিরোনাম কোনটি?
titleA. অববাহিকা
titleB. ইতিহাস
titleC. ধারোই বাঁধ
titleD. বাঁধ
উত্তর: titleB
পাকিস্তানের ট্যাঙ্ক ব্যাটালিয়নের কমান্ডার যুদ্ধের পরে ভারতীয় ব্যাটালিয়ন কমান্ডারের সাথে দেখা করেছিলেন এবং এই বিশেষ ট্যাঙ্কের কমান্ডারের বীরত্ব দেখে তিনি অত্যন্ত মুগ্ধ হওয়ার পর থেকে দ্বিতীয় লেফটেন্যান্ট ক্ষেত্রপালের ট্যাঙ্ক সম্পর্কে খোঁজখবর নিয়েছিলেন বলে জানা যায়।

২০০১ সালে, ব্রিগেডিয়ার এমএল ক্ষেত্রপাল ৮১ বছর বয়সী - তিনি পাকিস্তানের সরগোধায় তাঁর জন্মস্থান দেখার জন্য প্রবল আকাঙ্ক্ষা অনুভব করেছিলেন। লাহোর বিমানবন্দরে ব্রিগেডিয়ার এমএল ক্ষেত্রপালের সাথে ব্রিগেডিয়ার খাজা মোহাম্মদ নাসেরের দেখা হয়েছিল, তিনি নিজেকে ব্রিগেডিয়ার এমএল ক্ষেত্রপাল হোস্ট এবং গাইড হিসাবে গ্রহণ করেছিলেন। ব্রিগেডিয়ার নাসের সত্যিকার অর্থেই নিশ্চিত হয়েছিলেন যে ব্রিগেডিয়ার এমএল ক্ষেত্রপাল সরগোধায় তাঁর পুরানো বাড়িতে একটি সন্তোষজনক এবং নস্টালজিক সফর করেছেন। লাহোর ফিরে এসে তিনি আবার তিনদিন ব্রিগেডিয়ার নাসেরের অতিথি ছিলেন।

ব্রিগেডিয়ার এমএল ক্ষেত্রপাল ব্রিগেডিয়ার নাসের এবং তাঁর পরিবারের সকল সদস্য এবং দ্বারা তাঁকে সৌজন্যতা ও শ্রদ্ধা দিয়ে অভিভূত করেছিলেন।

অবশেষে, ব্রিগেডিয়ার এমএল ক্ষেত্রপালের বিদায়ের আগের শেষ রাতে ব্রিগেডিয়ার নাসের মো 
কীভাবে প্রতিক্রিয়া জানাতে হয় তা না জানায় ব্রিগেডিয়ার এমএল ক্ষেত্রপাল নীরব ছিলেন। যে ব্যক্তি তার পুত্রকে হত্যা করেছিল তার আতিথেয়তা উপভোগ করা একটি বিভ্রান্তিকর অনুভূতি ছিল। তবে তিনি নিজে একজন সৈনিক হয়ে সত্যই একজন আধিকারিকের বীরত্বের প্রশংসা করেছিলেন যার পুরো স্কোয়াড্রন তার পুত্রের দ্বারা ক্ষয়প্রাপ্ত হয়েছিল।

দু'জন ব্রিগেডিয়ার গভীর রাতে চিন্তায় অবসর নিয়েছিলেন। যুদ্ধে কখনও কোন বিজয়ী নেই; উভয় পক্ষই হেরে যায় এবং এটি সেই পরিবারগুলির জন্য যে মূল্য দিতে হয় এবং সবচেয়ে বেশি ক্ষতিগ্রস্থ হয়। যেমন কেউ একবার বলেছিল 'যুদ্ধগুলি রাজনীতিবিদদের দ্বারা তৈরি হয়, আমলারা মিলে তৈরি করেন এবং সৈন্যদের দ্বারা লড়াই করেন।'

পরের দিন ছবি তোলা হয় এবং ব্রিগেডিয়ার এমএল ক্ষেত্রপাল দিল্লি ফিরে আসেন। পরে ছবিগুলি ব্রিগেডিয়ার নাসেরের একটি নোট সহ দিল্লিতে পৌঁছেছিল যে বলেছিল : 

সঠিক অনুচ্ছেদ শিরোনাম কোনটি?
titleA. শ্রদ্ধাঞ্জলি ও তথ্য
titleB. পরম বীর চক্র উদ্ধৃতি
titleC. উত্তরাধিকার
titleD. বসন্তর যুদ্ধ
উত্তর: titleC
কাগজের ফুল’ নামক চলচ্চিত্রের শুটিংয়ের লোকেশন চিত্রায়ন করার জন্য তারেক মাসুদ তার সহকর্মীদের নিয়ে পাবনার ইছামতী নদীর তীরে যান। লোকেশন নির্বাচন শেষে দুপুর ১২টা ২০ মিনিটে ঢাকার উদ্দেশে তারেক মাসুদ তার গাড়িবহর নিয়ে রওনা দেন। পথে ঘিওরে ঢাকা-আরিচা মহাসড়কে দুপুর ১২টা ২৫ মিনিটে বিপরীত দিক থেকে আসা একটি বাসের সঙ্গে মাইক্রোবাসটির মুখোমুখি সংঘর্ষ হয়। তারেক মাসুদের সঙ্গে ছিলেন তার দীর্ঘদিনের সহকর্মী বাংলাদেশের অন্যতম শ্রেষ্ঠ সাংবাদিক, সম্প্রচার কিংবদন্তি, টেলিভিশন সাংবাদিকতার পথিকৃৎ ও বিশিষ্ট চিত্রগ্রাহক মিশুক মুনীর।তিনিও একই দুর্ঘটনায় তারেক মাসুদের সাথে মারা যান। ঘটনাস্থলেই তারেক মাসুদ, মিশুক মুনীর সহ আরও ৩ জনের মৃত্যু হয়।

সঠিক অনুচ্ছেদ শিরোনাম কোনটি?
titleA. প্রকাশিত বই
titleB. ব্যক্তিগত জীবন
titleC. প্রাথমিক জীবন
titleD. মৃত্যু
উত্তর: titleD
বাংলাদেশের দক্ষিণ-পূর্বাংশে ২২°৩০´ থেকে ২৩°১০´ উত্তর অক্ষাংশ এবং ৯০°৩৮´ থেকে ৯০°০১´ পূর্ব দ্রাঘিমাংশ জুড়ে লক্ষ্মীপুর জেলার অবস্থান। রাজধানী ঢাকা থেকে এ জেলার দূরত্ব প্রায় ১৪৫ কিলোমিটার এবং চট্টগ্রাম বিভাগীয় সদর থেকে প্রায় ১৫৭ কিলোমিটার। এ জেলার উত্তরে চাঁদপুর জেলা; পূর্বে ও দক্ষিণে নোয়াখালী জেলা এবং পশ্চিমে মেঘনা নদী, ভোলা জেলা ও বরিশাল জেলা অবস্থিত। লক্ষ্মীপুর শহর রহমতখালি নদীর তীরে অবস্থিত।

সঠিক অনুচ্ছেদ শিরোনাম কোনটি?
titleA. যোগাযোগ ব্যবস্থা
titleB. শিক্ষা ব্যবস্থা
titleC. অবস্থান ও সীমানা
titleD. উপজেলাসমূহ
উত্তর: titleC
মুর্শিদ কুলি খান কর্তৃক প্রত্যাখ্যাত হয়ে মির্জা মুহাম্মদ আলী উড়িষ্যায় গমন করেন। উড়িষ্যার প্রাদেশিক শাসনকর্তা (নায়েব নাযিম) সুজাউদ্দিন খান তাকে সম্মানের সাথে গ্রহণ করেন। সুজাউদ্দিন তাকে মাসিক ১০০ টাকা বেতনে রাজস্ব বিভাগের চাকরিতে নিয়োগ দান করেন। অল্পদিনের মধ্যেই তার কাজ ও বিশ্বস্ততায় খুশি হয়ে সুজাউদ্দিন তাকে পদোন্নতি দেন। তিনি মির্জা মুহম্মদ আলীকে সবন্তপুরের থানাদারের পদ এবং ৬০০ অশ্বারোহী সৈন্যের মনসবদারি প্রদান করেন। তদুপরি সুজাউদ্দিন তাকে উড়িষ্যার কিছু জমিদারির তদারকিও দান করেন। মুহম্মদ আলী উড়িষ্যাতে তার কার্যে বিশেষ দক্ষতার পরিচয় দেন এবং উড়িষ্যায় শান্তি ও শৃঙ্খলা স্থাপনে সুজাউদ্দিনকে সাহায্য করেন।

সঠিক অনুচ্ছেদ শিরোনাম কোনটি?
titleA. আলীবর্দীর শাসনব্যবস্থা ও কৃতিত্ব
titleB. জন্ম ও প্রাথমিক জীবন
titleC. বিহারের নায়েব নাযিমের পদলাভ
titleD. সুজাউদ্দিন খানের অধীনে কর্মজীবন
উত্তর: titleD
ভারতের আবহাওয়া দপ্তরের ১৯৫১ থেকে ২০০৪ খ্রিষ্টাব্দের সংগৃহীত উপাত্তের ভিত্তিতে নয়াদিল্লির ইন্ডিয়ান ইনস্টিটিউট অফ টেকনোলজির সেন্টার ফর অ্যাটমোসফেরিক সায়েন্সেস বিভাগের উদ্যোগে বৃষ্টিপাতের ব্যাপ্তি, বর্ষা মৌসুমের ব্যাপ্তি ও বৃষ্টির পরিমাপ ইত্যাদি উপাত্ত যাচাই করে দেখা গেছে যে, ভারতীয় উপমহাদেশে বৃষ্টিপাত কমছে। দেখা গেছে, চারদিনের বেশি সময় ধরে কমপক্ষে ২.৫ মিলিমিটার বৃষ্টিপাতের ঘটনা কমে গেছে। যদিও স্বল্প সময়ের জন্য বৃষ্টিপাত বেড়েছে। কিন্তু এতে মৌসুমী বৃষ্টিপাতের চক্র দূর্বল হয়ে গেছে। এই পরিস্থিতি এজন্য আশঙ্কাজনক যে, এই উপমহাদেশের কৃষিকাজ দীর্ঘমেয়াদি বৃষ্টির উপযোগী। 
ইতোমধ্যেই (২০০৯) বাংলাদেশের উত্তর-পূর্ব অঞ্চলে, ধানের ফুল আসার সময় থেকে বীজ বের হওয়ার মাঝখানের সময়টুকুতে প্রয়োজনের তুলনায় বৃষ্টিপাত কম হওয়ায় টি-আমন জাতের ধানের উৎপাদন কমে আসছে। এমনকি ভরা বর্ষায় জয়পুরহাটের কালাই উপজেলায় অনাবৃষ্টিতে আমন ধানের বিশাল খেত রোদে পুড়ছে (২০১০)। যেখানে আমন ধান রোপনের অন্তত ৩ সপ্তাহ পর্যন্ত পানি ধরে রাখা নিশ্চিত করতে হয়, নাহলে কুশি বাড়ে না; সেখানে পানির অভাবে জমিতে ফাটল দেখা দিয়েছে। 
বাংলাদেশ আবহাওয়া অধিদপ্তরের দেয়া তথ্যমতে ২০১০ খ্রিষ্টাব্দে (৪৭,৪৪৭ মিলিমিটার), বিগত ১৫ বছরের তুলনায় (১৯৯৪ খ্রিষ্টাব্দের পরে) সবচেয়ে কম বৃষ্টিপাত হয়েছে, এমনকি এই পরিমাণ শ্রেফ ২০০৯ খ্রিষ্টাব্দের তুলনায়ই ৯,০০০ মিলিমিটার কম।

সঠিক অনুচ্ছেদ শিরোনাম কোনটি?
titleA. প্রাকৃতিক দুর্যোগ বৃদ্ধি
titleB. ভূগর্ভস্থ পানির স্তর হ্রাস
titleC. সাতক্ষীরা-খুলনার সুন্দরবন
titleD. বৃষ্টিপাত হ্রাস
উত্তর: titleD
বিখ্যাত সঙ্গীতজ্ঞ ও প্রতিনিধি জুয়ান কার্লোস ‘টোটি’ গিমেনেজের সাথে স্বাক্ষাতের পর বিকল্প গায়িকা হিসেবে ‘লা বারা’ ব্যান্ডে যোগদান করেন। এর অল্পকিছুদিন পর দ্বিতীয় ব্যান্ড দল ‘ক্রেমা আমেরিকানা’য় অংশগ্রহণ করেন। ১৯৯৩ সালে গিমেনেজের পরামর্শক্রমে এককভাবে সঙ্গীত জীবনে অংশগ্রহণের সিদ্ধান্ত নেন। স্থানীয় লেবেল মাজেন্টার সাথে চুক্তিবদ্ধ হন ও "দে কোরাসন আ কোরাসন" ("হৃদয় থেকে হৃদয়ে") শিরোনামীয় গান যন্ত্রে ধারণ করেন। পরের বছর "কোরাসন এররিদো" ("ভগ্ন হৃদয়") ও "লা পুয়ের্তা" ("দরজা") সমৃদ্ধ "লা উনিকা" ("অদ্বিতীয়া") মুক্তি পায়।

১৯৯৫ সালে "পাসিতো আ পাসিতো" ("পায়ে পায়ে") মুক্তি পায়। এতে "নো মি আরেপিয়েন্তো দে এস্তে আমর" ("এই প্রেম নিয়ে আমার অনুশোচনা নেই") শিরোনামীয় গানটি বেশ জনপ্রিয়তা পায়। উল্লেখ্য এ গানটি তার সর্বাপেক্ষা জনপ্রিয় গানগুলোর অন্যতম ছিল।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. কীর্তগাঁথা
titleC. কর্মজীবন
titleD. গণমাধ্যমে
উত্তর: titleC
রাণীশংকৈল উপজেলায় চারটি নদী রয়েছে। সেগুলো হচ্ছে নাগর নদী, কুলিক নদী, নোনা নদী এবং তীরনই নদী। এর মধ্যে কুলিক এবং নোনা হলো বাংলাদেশের দুটি নদী যেগুলো বাংলাদেশে উৎপন্ন হয়ে প্রবাহিত হয়ে ভারতে পৌছেছে। এছাড়া সারা দেশে অন্য যে নদীগুলো আছে সেগুলো ভারত থেকে এসেছে। অথবা ভারতে উৎপন্ন হয়ে বাংলাদেশে এসেছে আবার ভারতে গেছে।

সঠিক অনুচ্ছেদ শিরোনাম কোনটি?
titleA. কৃষি
titleB. নদনদী
titleC. অবস্থান
titleD. ইতিহাস
উত্তর: titleB
২০১৩ অবধি, ইন্দোনেশিয়ায় ৬৭৩ টি বিমানবন্দর রয়েছে, এর মধ্যে ১৮৬ টির রানওয়ে পাকা এবং ৪৮৭ টির কাঁচা রানওয়ে রয়েছে। ২০১৩ পর্যন্ত ইন্দোনেশিয়ায় ৭৬ টি হেলিপোর্ট রয়েছে। জাকার্তার সোকারণো–হাট্টা আন্তর্জাতিক বিমানবন্দর দেশের আকাশ পরিবহনের প্রধান কেন্দ্র এবং সেইসাথে দেশের ব্যস্ততম বিমানবন্দরের ভূমিকা পালন করে। ২০১০ সাল থেকে এটি সুবর্ণভূমি এবং চাঙ্গি বিমানবন্দরকে ছাড়িয়ে দক্ষিণ-পূর্ব এশিয়ার ব্যস্ততম বিমানবন্দর হয়ে উঠেছে। ২০১৭ সালে, ৬ কোটি ২১ লাখ যাত্রী নিয়ে এটি বিশ্বের ১৭ তম ব্যস্ত বিমানবন্দর হয়ে উঠেছে। ২০১৬ সালে তৃতীয় টার্মিনাল সহ একটি সম্প্রসারণ সম্পন্ন হওয়ার পরে, তিনটি টার্মিনালের মোট ক্ষমতা এক বছরে ৪ কোটি ৩০ লাখ যাত্রী বেড়েছে। এক বছরে ৬ কোটি ৭০ লাখ যাত্রী পরিবহনের জন্য প্রথম এবং দ্বিতীয় টার্মিনালগুলিকে সংস্কার করা হবে।

সঠিক অনুচ্ছেদ শিরোনাম কোনটি?
titleA. সড়ক এবং মহাসড়ক
titleB. জাতীয় রুট
titleC. বিমানবন্দর
titleD. নৌপথ
উত্তর: titleC
পাশা স্যালভিজ ইয়ার্ডেই তিন গোয়েন্দা একটি পুরোন ছাপার-যন্ত্রকে সারিয়ে নিয়ে নিজেদের কার্ড ছাপিয়ে নেয়। কার্ডের উপরে শিরোনাম আকারে বড় করে লেখা থাকে "তিন গোয়েন্দা" কথাটি; তার ঠিক নিচেই থাকে তিনটি প্রশ্নবোধক চিহ্ন (?); তার নিচে প্রথম সারিতে "গোয়েন্দা প্রধান:কিশোর পাশা", দ্বিতীয় সারিতে "গোয়েন্দা সহকারী:মুসা আমান", তৃতীয় সারিতে "নথি গবেষক: রবিন মিলফোর্ড" লেখা। কার্ডের গায়ে তিনটি প্রশ্নবোধক চিহ্ন দেয়ার বুদ্ধিটা কিশোরের। এই তিনটি প্রশ্নবোধক চিহ্ন একই সাথে তিনজন গোয়েন্দাকে প্রতীকায়িত করবে, আর রহস্যময়তা ও জিজ্ঞাসা ফুটিয়ে তুলবে। এছাড়া এই চিহ্ন (?) তাদের নিজেদের ট্রেডমার্ক হিসেবেও কাজ করে, কেননা যখনই তারা কোথাও বিপদে পড়ে যায়, তখনই এই চিহ্ন এঁকে নিজেদের উপস্থিতি বা অবস্থান জানান দিয়ে থাকে অন্যদের। এভাবে অনেকবারই তারা বিভিন্ন বিপদ থেকে রক্ষা পেয়েছে।

অবশ্য পরবর্তিতে তিন গোয়েন্দা তাদের কার্ডে প্রশ্নবোধক চিহ্নের স্থলে আশ্চর্যবোধক চিহ্ন (!) বসিয়ে নেয়। কিশোরের অভিমত, এই চিহ্ন দ্বারা নাকি আরো বেশি রহস্যময়তা ফুটিয়ে তোলা যায়। কার্ডের গায়ে এরকম চিহ্ন দেয়ার ক্ষেত্রে কিশোরের অভিমত হলো, এভাবে নাকি কারো দৃষ্টি আকর্ষণ করা যায় এবং অপরিচিত ব্যক্তি কাছে চিহ্নগুলোর অর্থ বোঝানোর ছলে কিছুক্ষণ অতিরিক্ত সময় বের করে কথা বলা যায়, এতে তদন্তে অনেক সুবিধা হয়। তবে এই সব চিহ্ন অনেকের সন্দেহ জাগানোয় কিশোর কিছু দিনের জন্য চিহ্নগুলো উঠিয়ে দেয়।

সঠিক অনুচ্ছেদ শিরোনাম কোনটি?
titleA. টেরিয়ার ডয়েল
titleB. কার্ড
titleC. ভিক্টর সাইমন
titleD. রবিন মিলফোর্ড
উত্তর: titleB
নেইমার ডা সিল্ভা জন্মগ্রহণ করেন সাও পাওলো, ব্রাজিলে সিনিয়র নেইমার ডা সিল্ভা এবং নান্দিনি সান্তসের ঘরে। তিনি তার পিতার নামের অনুসারে নাম পান, যিনি একজন প্রাক্তন ফুটবলার এবং পরবর্তীতে নেইমারের পরামর্শক হিসেবে কাজ করেন। নেইমার তার প্রতিভা দেখানো শুরু করার পর থেকেই তার পিতা নেইমারের পরামর্শক হিসেবে কাজ করছেন। নেইমার তার পিতার ভুমিকা সম্পর্কে বলেন, "আমার পিতা আমার পাশেই থাকেন সেই ছোটবেলা থেকেই এবং তিনি সবকিছুর খেয়াল রাখেন। তিনিই আমার সব সময়ের সঙ্গী এবং আমার পরিবারের অন্যতম একজন। ২০০৩ সালে, নেইমার তার পরিবারের সঙ্গে সাঁও ভিসেন্তে চলে আসেন। সেখানে তিনি যুব পর্তুগিসা সানতিস্তাতে খেলা শুরু করেন। ২০০৩ এর শেষে তারা সান্তসে চলে আসেন। সেখানে নেইমার সান্তস ফুটবল ক্লাবে যোগ দেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. ব্যক্তিগত জীবন
titleC. ২০১২ গ্রীষ্মকালীন অলিম্পিক
titleD. ২০১০ মৌসুম
উত্তর: titleA